SET บ่ายลุ้นรีบาวด์ จับตาตัวเลขเศรษฐกิจคืนนี้แนะ “ซื้อ” IRPC เป้า 6.80 บ. ปัจจัยหนุนเพียบ
SET บ่ายลุ้นรีบาวด์ จับตาตัวเลขเศรษฐกิจคืนนี้ พร้อมให้แนวรับ 1,500 แนวต้าน 1,520 จุด โบรกฯ แนะ “ซื้อ” IRPC ชูเป้า 6.80 บ. ปัจจัยหนุนเพียบ
7 ต.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (7 ต.ค.) ผันผวนในกรอบอิงขาลง เช่นเดียวกับตลาดภูมิภาคที่เช้านี้ส่วนใหญ่จะติดลบ คาดว่าเป็นผลจากแรง take profit หลังดัชนีฯยังไม่ผ่านแนวต้านสำคัญ 1,520 ทำให้ตลาดฯย่อตัวลง พร้อมให้ติดตามการประชุมนอกรอบของกลุ่มโอเปกและนอกโอกเปก ในสัปดาห์หน้า และในคืนนี้ก็ให้ติดตามตัวเลขการจ้างงานนอกภาคเกษตรของสหรัฐฯ เพราะจะเป็นปัจจัยหนึ่งที่เฟดจะใช้ในการพิจารณาปรับอัตราดอกเบี้ยด้วย นอกจากนี้ช่วงนี้เป็นช่วง Preview งบการเงินไตรมาส 3/59 โดยงบการเงินของกลุ่มแบงก์ยังอยู่ในเกณฑ์ที่ดี บ่ายนี้ตลาดฯอาจซึม แต่ยังมีลุ้นดีดตัวขึ้น พร้อมให้แนวรับ 1,500 แนวต้าน 1,520 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนในกรอบมากขึ้น แต่อิงไปในทางขาลง เป็นไปในทิศทางเดียวกับตลาดหุ้นอื่นในภูมิภาคเอเชียที่เช้านี้ส่วนใหญ่จะติดลบ โดยมองว่าการย่อตัวลงของหุ้นไทยเกิดจากแรง take profit หลังจากที่ยังไม่ผ่านแนวต้านสำคัญที่ 1,520 จุด 
พร้อมให้ติดตามการประชุมนอกรอบของกลุ่มประเทศผู้ส่งออกน้ำมัน (โอเปก) และกลุ่มประเทศผู้ผลิตน้ำมันนอกกลุ่มโอเปกในสัปดาห์หน้า และในคืนนี้ก็ให้ติดตามตัวเลขการจ้างงานนอกภาคเกษตรของสหรัฐฯ เพราะจะเป็นปัจจัยหนึ่งที่ธนาคารกลางสหรัฐ(เฟด) จะใช้ในการพิจารณาการปรับอัตราดอกเบี้ยด้วย
นอกจากนี้ยังเป็นช่วงของการ Preview ผลประกอบการงวดไตรมาส 3/59 ของบริษัทจดทะเบียน โดยกลุ่มแบงก์ที่ได้มีการ Preview ออกมาก็ถือว่ายังอยู่ในเกณฑ์ดี  แนวโน้มการลงทุนในช่วงบ่ายนี้ ตลาดฯอาจจะซึม แต่ก็ยังมีลุ้นดีดตัวได้บ้าง พร้อมให้แนวรับ 1,500 จุด ส่วนแนวต้าน 1,520 จุด
บล.ธนชาต ระบุในบทวิเคราะห์ (7 ต.ค.) ว่าSET ภาคเช้า ทรงตัวทิศทางเดียวกับตลาดหุ้นภูมิภาค เนื่องจากนักลงทุนชะลอการลงทุนรอผลตัวเลขจ้างงานสหรัฐฯในคืนนี้ และผลการโต้วาทีระหว่าง นางฮิลารี่ และนายทรัมป์คืนวันอาทิตย์ที่จะถึง แนะนำแบ่งพอร์ตบางส่วนเพื่อ “Trading” ต่อไป และยังคงไม่เพิ่มน้ำหนักลงทุนในพอร์ตหลัก มีจุด stop loss ที่ 1,495 จุด (ขายส่วนที่ Trading ออกมา กรณีที่ SET Index หลุด 1,495 จุด)
ในขณะเดียวกันแนะนำ“เลือกซื้อ” IRPC 1) การปรับสูงขึ้นของค่าการกลั่น (Refining Margin) จากระดับ US$3/bbl ในเดือน ส.ค.มาที่ระดับ US$7/bbl ในปัจจุบัน และคาดว่าค่าการกลั่นจะทรงตัวในระดับสูงไปจนถึงปลายปีนี้ หรือช่วงฤดูหนาวที่มีความต้องการใช้น้ำมันดีเซลเพิ่มขึ้น 2) ราคาหุ้นยังคง laggard หุ้นกลุ่มโรงกลั่น 3) การ Upgrade โรงกลั่น โครงการ UHV เริ่มเข้ามาตั้งแต่เดือน ก.ค. แล้ว หนุนอัตรากำไรให้ดีขึ้น 4) ปัจจุบันให้ผลตอบแทนจากเงินปันผลสูงถึง 5.4-6.8% และ 5) ทางเทคนิคลุ้นทะลุแนวต้านระยะสั้น 5.15/5.30 บาท ก่อนจะวิ่งเข้าหา ราคาเป้าหมายทางพื้นฐานที่ 6.80 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BCPG มูลค่าการซื้อขาย 3,814.79 ล้านบาท ปิดที่  13.40 บาท ราคาไม่เปลี่ยนแปลง
BANPUมูลค่าการซื้อขาย 2,052.50 ล้านบาท ปิดที่  17.90 บาท เพิ่มขึ้น  0.50 บาท
CKP มูลค่าการซื้อขาย   850.37 ล้านบาท ปิดที่   3.50 บาท ลดลง   0.24 บาท
KBANKมูลค่าการซื้อขาย   721.34 ล้านบาท ปิดที่ 192.00 บาท ลดลง   2.00 บาท
SCB มูลค่าการซื้อขาย   610.96 ล้านบาท ปิดที่ 152.00 บาท เพิ่มขึ้น  0.50 บาท
           